Acrophoca longirostris
Acrophoca longirostris ir izmiris roņu dzimtas dzīvnieks, kura fosilijas tika atrastas Peru un Čīlē. Zinātnieki uzskata, ka Acrophoca longirostris bijis mūsdienu jūras leoparda priekštecis. 1,5 m garais dzīvnieks nebija tik labi pielāgojies peldēšanai kā mūsdienu roņu dzimtas dzīvnieki, tam bija mazāk attīstītas pleznas, un kakls mazāk izturīgs pret ūdens spiedienu, tas zinātniekiem liek domāt, ka dzīvnieks lielu daļu laika pavadīja krastā vai tuvu tam. Acrophoca longirostris, iespējams, barojās ar zivīm.